Elsa Sjunneson

Elsa Sjunneson (alizaliwa 1985) ni mwandishi wa fasihi ya kubuni, mhariri, mkosoaji wa vyombo vya habari, na mwanaharakati wa haki za watu wenye ulemavu wa Marekani. 

Ameshinda Tuzo za Hugo na Aurora  kupitia kazi yake ya uhariri kwenye Jarida la Uncanny. Akiwa ni kiziwi na kipofu tangu kuzaliwa, Sjunneson anaandika na kuzungumza sana kuhusu uwakilishi wa watu wenye ulemavu katika utamaduni maarufu.

 Wasifu 
Elsa Sjunneson alizaliwa na ugonjwa wa congenital rubella syndrome, ambao ulisababisha kupoteza kusikia, mtoto wa jicho katika macho yote mawili, na tatizo la moyo. Yeye ni kipofu kisheria na anatumia jicho la bandia pamoja na vifaa vya usaidizi wa kusikia pande zote mbili..

Alisoma katika Chuo Kikuu cha Gonzaga, ambako alipata shahada ya kwanza ya historia mwaka 2008. Akiwa Gonzaga, alifanya kazi ya kuhamasisha watu kuhusu FACE AIDS. Sjunneson aliendelea kusomea shahada ya uzamili ya historia ya wanawake kutoka Chuo cha Sarah Lawrence mwaka 2011

 Marejeo 

Jamii:Waliozaliwa 1985
Jamii:Wanawake wa Marekani
Jamii:waandishi wa Marekani